Vrou glo in begraafplaas verkrag | Maroela Media
'n Man is in hegtenis geneem nadat hy glo 'n vrou in 'n begraafplaas in Noordwes verkrag het.
Kapt. Adele Myburgh, woordvoerder van die polisie, sê die 20-jarige vrou het glo by 'n kroeg in Phokeng gekuier toe sy deur 'n 37-jarige man, wat aan haar bekend was, gedwing is om saam met hom na die begraafplaas te gaan. Myburgh sê die man het die vrou glo gedwing om haar klere uit te trek waarna hy haar glo verkrag het. Die vrou het die voorval by die polisie aangemeld en die man is in hegtenis geneem. Hy sal na verwagting vandag in die hof verskyn. Die polisie in Noordwes soek intussen na 'n man wat glo 'n 92-jarige vrou van Mmakau herhaaldelik verkrag het. Myburgh sê die man het by die vrou se huis ingebreek waarna hy haar glo vir drie ure herhaaldelik verkrag het.
Thandi Modise, premier van Noordwes, het intussen die twee voorvalle as "afskuwelik" beskryf. Modise het onder meer 'n beroep gedoen op vroue om hoë-risiko plekke soos kroeë, wat hul kwesbaarheid kan verhoog, te vermy aangesien oortreders dikwels vroue wat onder die invloed van alkohol is of 'n saamrygeleentheid benodig teiken. Modise sê daar is geen plek in die samelewing vir mans wat vroue soos voorwerpe behandel nie.
Dis hartseer dat sulke dinge gebeur. Geen vrou verdien dit nie. Maar wat van die bejaarde wit vrouens wat verkrag en vermoor word. Daar word niks daaroor gese nie.